\NormalFont\ShortTitle{Obadiah}

{\MT Ìwé Wòlíì Obadiah



\par }\OneChap {\PP \VerseOne{1}Ìran ti Obadiah.

\par }{\BB \par }
{\BB \par }
{\PP Èyí ni
{\ND{Olúwa}} Olódùmarè wí nípa Edomu.

\par }{\Q Àwa ti gbọ́ ohùn kan láti ọ̀dọ̀
{\ND{Olúwa}} wá,

\par }{\QB a sì ti rán ikọ̀ kan sí gbogbo kèfèrí láti sọ pé,

\par }{\Q “Ẹ dìde, ẹ jẹ́ kí a dìde ogun sí i.”


\par }{\BB \par }
{\Q \VS{2}“Kíyèsi i, Èmi yóò sọ ọ́ di kékeré láàrín àwọn kèfèrí;

\par }{\QB ìwọ yóò sì di gígàn lọ́pọ̀lọ́pọ̀.


\par }{\Q \VS{3}Ìgbéraga àyà rẹ ti tàn ọ́ jẹ,

\par }{\QB ìwọ tí ń gbé inú pálapàla àpáta,

\par }{\QB tí o sì kọ́ ibùgbé rẹ sí ibi gíga,

\par }{\Q ìwọ wí nínú ọkàn rẹ pé,

\par }{\QB ‘Ta ni yóò mú mi sọ̀kalẹ̀?’


\par }{\Q \VS{4}Bí ìwọ tilẹ̀ gbé ara rẹ ga bí ẹyẹ idì,

\par }{\QB bí ìwọ tilẹ̀ tẹ́ ìtẹ́ rẹ sí àárín àwọn ìràwọ̀,

\par }{\QB láti ibẹ̀ ni èmi yóò ti sọ̀ ọ kalẹ̀,”

\par }{\QB ni
{\ND{Olúwa}} wí.


\par }{\Q \VS{5}“Bí àwọn olè tọ̀ ọ́ wá,

\par }{\QB bí àwọn ọlọ́ṣà ní òru,

\par }{\Q Háà! Irú ìparun wo ló dúró dè ọ́,

\par }{\QB wọn kò ha jalè tó bí wọ́n ti fẹ́?

\par }{\Q Bí àwọn tí ń ká èso àjàrà tọ̀ ọ́ wá,

\par }{\QB wọn kò ha ni fi èso àjàrà díẹ̀ sílẹ̀?


\par }{\Q \VS{6}Báwo ni a ṣe ṣe àwárí nǹkan Esau,

\par }{\QB tí a sì wá ohun ìní ìkọ̀kọ̀ rẹ̀ jáde.


\par }{\Q \VS{7}Gbogbo àwọn ẹni ìmùlẹ̀ rẹ

\par }{\QB ti mú ọ dé ìpẹ̀kun ilẹ̀ rẹ,

\par }{\Q àwọn ọ̀rẹ́ rẹ ti tàn ọ́ jẹ, wọ́n sì ti borí rẹ;

\par }{\QB àwọn tó jẹ oúnjẹ rẹ dẹ pàkúté dè ọ́,

\par }{\QB ṣùgbọ́n ìwọ kò ní ní òye rẹ̀.”


\par }{\BB \par }
{\Q \VS{8}{\ND{Olúwa}} wí pé, “Ní ọjọ́ náà,

\par }{\QB Èmi kì yóò ha pa àwọn ọlọ́gbọ́n Edomu run,

\par }{\QB àti àwọn amòye run kúrò ní òkè Esau?


\par }{\Q \VS{9}A ó ṣe ẹ̀rù ba àwọn jagunjagun rẹ, ìwọ Temani,

\par }{\QB gbogbo àwọn tó wà ní orí òkè Esau

\par }{\QB ní a ó gé kúrò nínú ìpànìyàn náà.


\par }{\Q \VS{10}Nítorí ìwà ipá sí Jakọbu arákùnrin rẹ,

\par }{\QB ìtìjú yóò bò ọ,

\par }{\QB a ó sì pa ọ run títí láé.


\par }{\Q \VS{11}Ní ọjọ́ tí ìwọ dúró ní apá kan,

\par }{\QB ní ọjọ́ tí àlejò kó ogún rẹ lọ,

\par }{\Q tí àwọn àjèjì sì wọ ibodè rẹ,

\par }{\QB tí wọ́n sì sẹ́ kèké lórí Jerusalẹmu,

\par }{\QB ìwọ náà wà bí ọ̀kan nínú wọn.


\par }{\Q \VS{12}Ìwọ kì bá tí fi ojú kéré arákùnrin rẹ,

\par }{\QB ní àkókò ìbànújẹ́ rẹ̀

\par }{\Q ìwọ kì bá tí yọ̀ lórí àwọn ọmọ Juda,

\par }{\QB ní ọjọ́ ìparun wọn

\par }{\Q ìwọ kì bá tí gbéraga púpọ̀

\par }{\QB ní ọjọ́ wàhálà wọn.


\par }{\Q \VS{13}Ìwọ kì bá tí wọ inú ibodè àwọn ènìyàn mi lọ,

\par }{\QB ní ọjọ́ àjálù wọn.

\par }{\Q Ìwọ kì bá tí fojú kó wọn mọ́lẹ̀

\par }{\QB nínú ìdààmú wọn, ní ọjọ́ àjálù wọn.

\par }{\Q Ìwọ kì bá tí jí ẹrù wọn kó,

\par }{\QB ní ọjọ́ ìpọ́njú wọn.


\par }{\Q \VS{14}Ìwọ kì bá tí dúró ní ìkóríta ọ̀nà

\par }{\QB láti ké àwọn tirẹ̀ tó ti sálà kúrò.

\par }{\Q Ìwọ kì bá tí fa àwọn tó ṣẹ́kù nínú

\par }{\QB wọn lélẹ̀ ní ọjọ́ wàhálà wọn.


\par }{\BB \par }
{\Q \VS{15}“Nítorí ọjọ́
{\ND{Olúwa}} súnmọ́ etílé

\par }{\QB lórí gbogbo àwọn kèfèrí.

\par }{\Q Bí ìwọ ti ṣe, bẹ́ẹ̀ ni a ó ṣe sí ìwọ náà;

\par }{\QB ẹ̀san rẹ yóò sì yípadà sí orí ara rẹ.


\par }{\Q \VS{16}Gẹ́gẹ́ bí ìwọ̀ ṣe mu lórí òkè mímọ́ mi,

\par }{\QB bẹ́ẹ̀ ni gbogbo kèfèrí yóò máa mu títí;

\par }{\Q wọn yóò mu ún ní àmutẹ́rùn

\par }{\QB wọn yóò sì wà bí ẹni pé wọn kò mu ún rí.


\par }{\Q \VS{17}Ṣùgbọ́n ìgbàlà yóò wà lórí òkè Sioni,

\par }{\QB wọn yóò sì jẹ́ mímọ́,

\par }{\Q àti ilé Jakọbu yóò sì ní ìní wọn.


\par }{\Q \VS{18}Ilé Jakọbu yóò sì jẹ́ iná

\par }{\QB àti ilé Josẹfu ọwọ́ iná

\par }{\Q ilé Esau yóò jẹ àgékù koríko

\par }{\QB wọn yóò fi iná sí i,

\par }{\Q wọn yóò jo run.

\par }{\QB Kì yóò sí ẹni tí yóò kù ní ilé Esau.”

\par }{\Q Nítorí
{\ND{Olúwa}} ti sọ̀rọ̀.


\par }{\BB \par }
{\Q \VS{19}Àwọn ará gúúsù yóò ni òkè Esau,

\par }{\QB àwọn ará ẹsẹ̀ òkè yóò ni

\par }{\Q ilẹ̀ àwọn ará Filistini ní ìní.

\par }{\QB Wọn yóò sì ni oko Efraimu àti Samaria;

\par }{\QB Benjamini yóò ní Gileadi ní ìní.


\par }{\Q \VS{20}Àwọn ìgbèkùn Israẹli tí ó wà ní Kenaani

\par }{\QB yóò ni ilẹ̀ títí dé Sarefati;

\par }{\Q àwọn ìgbèkùn láti Jerusalẹmu tí ó wà ní Sefaredi

\par }{\QB yóò ni àwọn ìlú gúúsù ní ìní.


\par }{\Q \VS{21}Àwọn tó ń gba ni là yóò sì gòkè Sioni wá

\par }{\QB láti jẹ ọba lé orí àwọn òkè Esau.

\par }{\QB Ìjọba náà yóò sì jẹ́ ti
{\ND{Olúwa}}.

\par }