\NormalFont\ShortTitle{Orin Solomoni}

{\MT Ìwé Orin Solomoni



\par }\ChapOne{1}{\PP \VerseOne{1}Orin, àwọn orin tí í ṣe orin Solomoni.


\par }{\BB \par }
{\SP Olólùfẹ́

\par }{\Q \VS{2}Fi ìfẹnukonu ìfẹ́ kò mí ní ẹnu,

\par }{\QB nítorí ìfẹ́ rẹ dára ju ọtí wáìnì lọ.


\par }{\Q \VS{3}Òórùn ìkunra rẹ fanimọ́ra.

\par }{\QB Orúkọ rẹ rí bí ìkunra tí a tú jáde

\par }{\QB abájọ tí àwọn wúńdíá fi fẹ́ ọ.


\par }{\Q \VS{4}Fà mí lọ pẹ̀lú rẹ, kí a lọ kíákíá

\par }{\QB ọba ti mú mi wá sínú yàrá rẹ̀.

\par }{\SP Ọ̀rẹ́

\par }{\Q Àwa yọ̀ inú wa sì dùn sí ọ;

\par }{\QB a gbé ìfẹ́ rẹ ga ju ọtí wáìnì lọ.

\par }{\SP Olólùfẹ́

\par }{\Q Wọ́n fẹ́ ọ nítòótọ́!


\par }{\BB \par }
{\Q \VS{5}Èmi dúdú mo sì ní ẹwà.

\par }{\QB Ẹ̀yin ọmọbìnrin Jerusalẹmu

\par }{\QB dúdú bí àgọ́ ìlú Kedari,

\par }{\QB bí aṣọ títa ti Solomoni.


\par }{\Q \VS{6}Má ṣe wò mí nítorí wí pé mo dúdú,

\par }{\QB nítorí oòrùn mú mi dúdú,

\par }{\Q ọmọkùnrin ìyá mi bínú sí mi

\par }{\QB ó sì fi mí ṣe olùtọ́jú ọgbà àjàrà;

\par }{\QB ọgbà àjàrà tèmi ni èmi kò tọ́jú.


\par }{\Q \VS{7}Wí fún mi, ìwọ ẹni tí ọkàn mí fẹ́,

\par }{\QB níbo ni ìwọ ń da agbo ẹran lọ.

\par }{\Q Níbi tí ìwọ mú agbo ẹran rẹ sinmi ní ọ̀sán,

\par }{\QB kí ni ìdí tí èmi yóò fi jẹ́ obìnrin asán

\par }{\Q ní ẹ̀bá agbo ẹran àwọn ọ̀rẹ́ rẹ.


\par }{\SP Ọ̀rẹ́

\par }{\Q \VS{8}Bí ìwọ kò bá mọ̀,

\par }{\QB ìwọ arẹwà jùlọ nínú àwọn obìnrin.

\par }{\Q Bá ọ̀nà tí agbo ẹran rìn lọ,

\par }{\QB kí o sì bọ́ àwọn ọmọ ewúrẹ́ rẹ.

\par }{\Q Ní ẹ̀bá àgọ́ àwọn olùṣọ́-àgùntàn.


\par }{\SP Olùfẹ́

\par }{\Q \VS{9}Olùfẹ́ mi,

\par }{\QB mo fi ọ́ wé ẹṣin mi nínú kẹ̀kẹ́ Farao.


\par }{\Q \VS{10}Ẹ̀rẹ̀kẹ́ rẹ dára ní ohun ọ̀ṣọ́,

\par }{\QB ọrùn rẹ sì yẹ ọ̀ṣọ́ ìlẹ̀kẹ̀.


\par }{\Q \VS{11}A ó fi wúrà ṣe òrùka etí fún ọ,

\par }{\QB a ó fi fàdákà ṣe ìlẹ̀kẹ̀.


\par }{\SP Olólùfẹ́

\par }{\Q \VS{12}Nígbà tí ọba wà ní orí ìjókòó rẹ̀,

\par }{\QB òróró ìkunra mi tú òórùn jáde.


\par }{\Q \VS{13}Ìdì òjìá ni olùfẹ́ mi jẹ sí mi,

\par }{\QB òun ó sinmi lé àárín ọmú mi.


\par }{\Q \VS{14}Bí ìdì ìtànná Henina ni olùfẹ́ mi rí sí mi

\par }{\QB láti inú ọgbà àjàrà ti En-Gedi.


\par }{\SP Olùfẹ́

\par }{\Q \VS{15}Báwo ni o ti lẹ́wà tó, olólùfẹ́ mi!

\par }{\QB Háà, báwo ni o ṣe lẹ́wà tó!

\par }{\QB Ìwọ ní ojú ẹyẹlé.


\par }{\SP Olólùfẹ́

\par }{\Q \VS{16}Báwo ni o ṣe dára tó, olùfẹ́ mi!

\par }{\QB Háà, báwo ni o ṣe wu ni!

\par }{\QB Ibùsùn wa ní ìtura.


\par }{\SP Olùfẹ́

\par }{\Q \VS{17}Ìtànṣán ilé wa jẹ́ ti igi kedari

\par }{\QB ẹkẹ́ ilé wa jẹ́ ti igi firi.




\par }\Chap{2}{\SP Olólùfẹ́

\par }{\Q \VerseOne{1}Èmi ni ìtànná Ṣaroni

\par }{\QB bí ìtànná lílì àwọn àfonífojì.


\par }{\SP Olùfẹ́

\par }{\Q \VS{2}Bí ìtànná lílì ní àárín ẹ̀gún

\par }{\QB ni olólùfẹ́ mi ní àárín àwọn wúńdíá.


\par }{\SP Olólùfẹ́

\par }{\Q \VS{3}Bí igi ápù láàrín àwọn igi inú igbó,

\par }{\QB ni olólùfẹ́ mí láàrín àwọn ọ̀dọ́mọkùnrin.

\par }{\Q Mo fi ayọ̀ jókòó ní abẹ́ òjìji rẹ̀,

\par }{\QB èso rẹ̀ sì dùn mọ́ mi ní ẹnu.


\par }{\Q \VS{4}Ó mú mi lọ sí ibi gbọ̀ngàn àsè,

\par }{\QB ìfẹ́ sì ni ọ̀págun rẹ̀ lórí mi.


\par }{\Q \VS{5}Fi agbára adùn àkàrà dá mi dúró.

\par }{\QB Fi èso ápù tù mi lára

\par }{\QB nítorí àìsàn ìfẹ́ ń ṣe mí.


\par }{\Q \VS{6}Ọwọ́ òsì rẹ ń bẹ lábẹ́ orí mi

\par }{\QB ọwọ́ ọ̀tún rẹ sì ń gbà mí mọ́ra.


\par }{\Q \VS{7}Ẹ̀yin ọmọbìnrin Jerusalẹmu,

\par }{\QB mo fi abo egbin àti ọmọ àgbọ̀nrín fi yín bú

\par }{\Q kí ẹ má ṣe ru ìfẹ́ olùfẹ́ mi sókè

\par }{\QB kí ẹ má sì ṣe jí i títí yóò fi wù ú.


\par }{\BB \par }
{\Q \VS{8}Gbọ́ ohùn olùfẹ́ mi!

\par }{\QB Wò ó! Ibí yìí ni ó ń bọ̀.

\par }{\Q Òun ń fò lórí àwọn òkè ńlá,

\par }{\QB òun bẹ́ lórí àwọn òkè kéékèèké.


\par }{\Q \VS{9}Olùfẹ́ mi dàbí abo egbin tàbí ọmọ àgbọ̀nrín.

\par }{\QB Wò ó! Níbẹ̀ ni ó wà lẹ́yìn ògiri wa

\par }{\Q Ó yọjú ní ojú fèrèsé

\par }{\QB Ó ń fi ara rẹ̀ hàn lójú fèrèsé ọlọ́nà.


\par }{\Q \VS{10}Olùfẹ́ mi fọhùn ó sì sọ fún mi pé,

\par }{\QB “Dìde, Olólùfẹ́ mi,

\par }{\QB arẹwà mi, kí o sì wà pẹ̀lú mi.


\par }{\Q \VS{11}Wò ó! Ìgbà òtútù ti kọjá;

\par }{\QB òjò ti rọ̀ dawọ́, ó sì ti lọ.


\par }{\Q \VS{12}Àwọn òdòdó fi ara hàn lórí ilẹ̀

\par }{\QB àsìkò ìkọrin àwọn ẹyẹ dé

\par }{\QB a sì gbọ́ ohùn àdàbà ní ilẹ̀ wa.


\par }{\Q \VS{13}Igi ọ̀pọ̀tọ́ mú èso tuntun jáde,

\par }{\QB àwọn àjàrà nípa ìtànná wọ́n fún ni ní òórùn dídùn.

\par }{\Q Dìde, wá, Olólùfẹ́ mi,

\par }{\QB Arẹwà mi nìkan ṣoṣo, wá pẹ̀lú mi.”


\par }{\SP Olùfẹ́

\par }{\Q \VS{14}Àdàbà mi wà nínú pàlàpálá òkúta,

\par }{\QB ní ibi ìkọ̀kọ̀ ní orí òkè gíga,

\par }{\Q fi ojú rẹ hàn mí,

\par }{\QB jẹ́ kí èmi gbọ́ ohùn rẹ;

\par }{\Q nítorí tí ohùn rẹ dùn,

\par }{\QB tí ojú rẹ sì ní ẹwà.


\par }{\Q \VS{15}Bá wa mú àwọn kọ̀lọ̀kọ̀lọ̀,

\par }{\QB àní àwọn kọ̀lọ̀kọ̀lọ̀ kéékèèké

\par }{\Q tí ń ba ọgbà àjàrà jẹ́,

\par }{\QB àwọn ọgbà àjàrà wa tó ní ìtànná.


\par }{\SP Olólùfẹ́

\par }{\Q \VS{16}Olùfẹ́ mi ni tèmi èmi sì ni tirẹ̀;

\par }{\QB Ó ń jẹ láàrín àwọn koríko lílì.


\par }{\Q \VS{17}Títí ìgbà ìtura ọjọ́

\par }{\QB títí òjìji yóò fi fò lọ,

\par }{\Q yípadà, olùfẹ́ mi,

\par }{\QB kí o sì dàbí abo egbin

\par }{\Q tàbí ọmọ àgbọ̀nrín

\par }{\QB lórí òkè Beteri.


\par }{\BB \par }


\PoetryChap{3}{\Q \VerseOne{1}Ní orí ibùsùn mi ní òru

\par }{\QB mo wá ẹni tí ọkàn mí fẹ́;

\par }{\QB mo wá a, ṣùgbọ́n èmi kò rí i.


\par }{\Q \VS{2}Èmi yóò dìde nísinsin yìí, èmi yóò sì rìn lọ káàkiri ìlú,

\par }{\QB ní àwọn òpópónà àti ní àwọn gbangba òde;

\par }{\Q èmi yóò wá ẹni tí ọkàn mi fẹ́.

\par }{\QB Bẹ́ẹ̀ ni mo wá a ṣùgbọ́n èmi kò rí i.


\par }{\Q \VS{3}Àwọn ọdẹ tí ń ṣọ́ ìlú rí mi

\par }{\QB bí wọ́n ṣe ń rìn yíká ìlú.

\par }{\QB “Ǹjẹ́ ìwọ ti rí ẹni tí ọkàn mi fẹ́?”


\par }{\Q \VS{4}Gẹ́rẹ́ tí mo fi wọ́n sílẹ̀

\par }{\QB ni mo rí ẹni tí ọkàn mi fẹ́.

\par }{\Q Mo dìímú, èmi kò sì jẹ́ kí ó lọ

\par }{\QB títí tí mo fi mú u wá sílé ìyá mi,

\par }{\QB sínú yàrá ẹni tí ó lóyún mi.


\par }{\Q \VS{5}Ẹ̀yin ọmọbìnrin Jerusalẹmu,

\par }{\QB mo fi àwọn abo egbin àti abo àgbọ̀nrín igbó fi yín bú

\par }{\Q kí ẹ má ṣe rú olùfẹ́ mi sókè

\par }{\QB kí ẹ má sì ṣe jí i títí yóò fi wù ú.


\par }{\BB \par }
{\Q \VS{6}Ta ni ẹni tí ń ti ijù jáde wá

\par }{\QB bí ọ̀wọ̀n èéfín

\par }{\Q tí a ti fi òjìá àti tùràrí kùn lára

\par }{\QB pẹ̀lú gbogbo ìpara olóòórùn oníṣòwò?


\par }{\Q \VS{7}Wò ó! Àkéte rẹ̀ tí í ṣe ti Solomoni,

\par }{\QB àwọn akọni ọgọ́ta ni ó wà yí i ká,

\par }{\QB àwọn akọni Israẹli,


\par }{\Q \VS{8}gbogbo wọn ni ó mú idà lọ́wọ́,

\par }{\QB gbogbo wọn ní ìmọ̀ nínú ogun,

\par }{\Q idà oníkálùkù wà ní ẹ̀gbẹ́ rẹ̀,

\par }{\QB wọ́n múra sílẹ̀ fún ìdágìrì òru


\par }{\Q \VS{9}Solomoni ọba ṣe àkéte fún ara rẹ̀;

\par }{\QB o fi igi Lebanoni ṣe é.


\par }{\Q \VS{10}Ó fi fàdákà ṣe òpó rẹ̀,

\par }{\QB o fi wúrà ṣe ibi ẹ̀yìn rẹ̀.

\par }{\Q Ó fi elése àlùkò ṣe ibùjókòó rẹ̀,

\par }{\QB inú rẹ̀ ni ó ko àwọn ọ̀rọ̀ ìfẹ́ wọ̀nyí sí.

\par }{\QB “Pẹ̀lú ìfẹ́ láti ọ̀dọ̀ àwọn ọmọbìnrin Jerusalẹmu.”


\par }{\Q \VS{11}Ẹ jáde wá, ẹ̀yin ọmọbìnrin Sioni,

\par }{\QB kí ẹ sì wo ọba Solomoni tí ó dé adé,

\par }{\QB adé tí ìyá rẹ̀ fi dé e

\par }{\Q ní ọjọ́ ìgbéyàwó rẹ̀,

\par }{\QB ní ọjọ́ ayọ̀ ọkàn rẹ̀.




\par }\Chap{4}{\SP Olùfẹ́

\par }{\Q \VerseOne{1}Báwo ni ìwọ ti lẹ́wà tó olólùfẹ́ mi!

\par }{\QB Háà, ìwọ jẹ́ arẹwà!

\par }{\QB Ìwọ ní ojú àdàbà lábẹ́ ìbòjú rẹ

\par }{\Q irun rẹ bò ọ́ lójú bí ọ̀wọ́ ewúrẹ́.

\par }{\QB Tí ó sọ̀kalẹ̀ lórí òkè Gileadi.


\par }{\Q \VS{2}Eyín rẹ̀ funfun bí i irun àgbò

\par }{\QB tí ó gòkè wá láti ibi ìwẹ̀;

\par }{\Q olúkúlùkù wọn bí èjìrẹ́;

\par }{\QB kò sí ọ̀kan nínú wọn tí ó da dúró.


\par }{\Q \VS{3}Ètè rẹ dàbí òwú òdòdó;

\par }{\QB ẹnu rẹ̀ dùn.

\par }{\Q Ẹ̀rẹ̀kẹ́ rẹ dàbí ẹ̀là pomegiranate

\par }{\QB lábẹ́ ìbòjú rẹ.


\par }{\Q \VS{4}Ọrùn rẹ dàbí ilé ìṣọ́ Dafidi,

\par }{\QB tí a kọ́ pẹ̀lú ìhámọ́ra;

\par }{\Q lórí rẹ̀ ni a fi ẹgbẹ̀rún (1,000) àpáta kọ́,

\par }{\QB gbogbo wọn jẹ́ àṣà àwọn alágbára.


\par }{\Q \VS{5}Ọmú rẹ̀ méjèèjì dàbí abo egbin méjì

\par }{\QB tí wọ́n jẹ́ ìbejì

\par }{\QB tí ń jẹ láàrín ìtànná ewéko lílì.


\par }{\Q \VS{6}Títí ọjọ́ yóò fi rọ̀

\par }{\QB tí òjìji yóò fi fò lọ,

\par }{\Q èmi yóò lọ sí orí òkè ńlá òjìá

\par }{\QB àti sí òkè kékeré tùràrí.


\par }{\Q \VS{7}Gbogbo ara rẹ jẹ́ kìkì ẹwà, olólùfẹ́ mi;

\par }{\QB kò sì ṣí àbàwọ́n lára rẹ.


\par }{\BB \par }
{\Q \VS{8}Kí a lọ kúrò ní Lebanoni, ìyàwó mi,

\par }{\QB ki a lọ kúrò ní Lebanoni.

\par }{\Q Àwa wò láti orí òkè Amana,

\par }{\QB láti orí òkè ti Seniri, àti téńté Hermoni,

\par }{\Q láti ibi ihò àwọn kìnnìún,

\par }{\QB láti orí òkè ńlá àwọn ẹkùn.


\par }{\Q \VS{9}Ìwọ ti gba ọkàn mi, arábìnrin mi, ìyàwó mi;

\par }{\QB ìwọ ti gba ọkàn mi

\par }{\Q pẹ̀lú ìwò ẹ̀ẹ̀kan ojú rẹ,

\par }{\QB pẹ̀lú ọ̀kan nínú ìlẹ̀kẹ̀ ọrùn rẹ.


\par }{\Q \VS{10}Ìfẹ́ rẹ ti dùn tó, arábìnrin mi, ìyàwó mi!

\par }{\QB Ìfẹ́ rẹ tu ni lára ju ọtí wáìnì lọ,

\par }{\QB òórùn ìkunra rẹ sì ju òórùn gbogbo tùràrí lọ!


\par }{\Q \VS{11}Ètè rẹ ń kan dídùn bí afárá oyin, ìyàwó mi;

\par }{\QB wàrà àti oyin wà lábẹ́ ahọ́n rẹ.

\par }{\QB Òórùn aṣọ rẹ sì dàbí òórùn Lebanoni.


\par }{\Q \VS{12}Arábìnrin mi ni ọgbà tí a sọ, arábìnrin mi, ìyàwó mi;

\par }{\QB ìsun tí a sé mọ́, orísun tí a fi èdìdì dì.


\par }{\Q \VS{13}Ohun ọ̀gbìn rẹ àgbàlá pomegiranate ni

\par }{\QB ti òun ti àṣàyàn èso; kipiresi àti nadi,


\par }{\QB \VS{14}nadi àti Safironi,

\par }{\QB kalamusi àti kinamoni,

\par }{\QB àti gbogbo igi olóòórùn dídùn,

\par }{\QB òjìá àti aloe

\par }{\QB pẹ̀lú irú wọn.


\par }{\Q \VS{15}Ìwọ ni ọgbà orísun, kànga omi ìyè,

\par }{\QB ìṣàn omi láti Lebanoni wá.


\par }{\SP Olólùfẹ́

\par }{\Q \VS{16}Jí ìwọ afẹ́fẹ́ àríwá

\par }{\QB kí o sì wá, afẹ́fẹ́ gúúsù!

\par }{\Q Fẹ́ lórí ọgbà mi,

\par }{\QB kí àwọn òórùn dídùn inú rẹ lè rùn jáde.

\par }{\Q Jẹ́ kí olùfẹ́ mi wá sínú ọgbà a rẹ̀

\par }{\QB kí ó sì jẹ àṣàyàn èso rẹ̀.




\par }\Chap{5}{\SP Olùfẹ́

\par }{\Q \VerseOne{1}Mo ti dé inú ọgbà mi, arábìnrin mi, ìyàwó mi;

\par }{\QB mo ti kó òjìá pẹ̀lú òórùn dídùn mi jọ.

\par }{\Q Mo ti jẹ afárá mi pẹ̀lú oyin mi;

\par }{\QB mo ti mu ọtí wáìnì mi pẹ̀lú wàrà mi.

\par }{\SP Ọ̀rẹ́

\par }{\Q Ẹ jẹ, ẹ̀yin ọ̀rẹ́, ẹ mu,

\par }{\QB àní ẹ mu àmuyó, ẹ̀yin olùfẹ́.


\par }{\SP Olólùfẹ́

\par }{\Q \VS{2}Mo ti sùn ṣùgbọ́n ọkàn mi jí.

\par }{\QB Gbọ́! Olólùfẹ́ mi ń kan ìlẹ̀kùn.

\par }{\Q “Ṣí i fún mi, arábìnrin mi, olùfẹ́ mi,

\par }{\QB àdàbà mi, aláìlábàwọ́n mi,

\par }{\Q orí mi kún fún omi ìrì,

\par }{\QB irun mi kún fún òtútù òru.”


\par }{\Q \VS{3}Mo ti bọ́ aṣọ ìgúnwà mi

\par }{\QB ṣé èmi gbọdọ̀ tún gbé e wọ̀?

\par }{\Q Mo ti wẹ ẹsẹ̀ mi

\par }{\QB ṣé èmi gbọdọ̀ tún tì í bọ eruku?


\par }{\Q \VS{4}Olùfẹ́ mi na ọwọ́ rẹ̀ láti inú ihò ìlẹ̀kùn

\par }{\QB inú mi sì yọ́ sí i.


\par }{\Q \VS{5}Èmi dìde láti ṣílẹ̀kùn fún olùfẹ́ mi,

\par }{\QB òjìá bẹ̀rẹ̀ sí í kán ní ọwọ́ mi,

\par }{\Q òjìá olóòórùn ń ti ara ìka mi ń sàn

\par }{\QB sí orí ìdìmú ìlẹ̀kùn.


\par }{\Q \VS{6}Èmi ṣí ìlẹ̀kùn fún olùfẹ́ mi,

\par }{\QB ṣùgbọ́n olùfẹ́ mi ti kúrò, ó ti lọ

\par }{\QB ọkàn mi gbọgbẹ́ fún lílọ rẹ̀.

\par }{\Q Mo wá a kiri ṣùgbọ́n, n kò rí i.

\par }{\QB Mo pè é ṣùgbọ́n, kò dáhùn.


\par }{\Q \VS{7}Àwọn olùṣọ́ tí ń ṣọ́ ìlú rí mi

\par }{\QB bí wọ́n ti ṣe ń rìn yí ìlú ká.

\par }{\Q Wọ́n nà mí, wọ́n sá mi lọ́gbẹ́;

\par }{\QB wọ́n gba ìborùn mi lọ́wọ́ mi.

\par }{\QB Àwọn olùṣọ́ tí ń ṣọ́ odi!


\par }{\Q \VS{8}Ẹ̀yin ọmọbìnrin Jerusalẹmu, mo bẹ̀ yín

\par }{\QB bí ẹ̀yin bá rí olùfẹ́ mi,

\par }{\Q kí ni ẹ̀yin yóò wí fún un?

\par }{\QB Ẹ wí fún un pé àìsàn ìfẹ́ ń ṣe mi.


\par }{\SP Ọ̀rẹ́

\par }{\Q \VS{9}Kí ni olùfẹ́ rẹ fi dára ju àwọn tókù lọ,

\par }{\QB ìwọ arẹwà jùlọ láàrín àwọn obìnrin?

\par }{\Q Kí ni olùfẹ́ rẹ fi dára ju àwọn tókù lọ

\par }{\QB tí ìwọ fi ń fi wá bú bẹ́ẹ̀?


\par }{\SP Olólùfẹ́

\par }{\Q \VS{10}Olùfẹ́ mi ní ìtànṣán ó sì pọ́n

\par }{\QB ó ní ọlá ju ẹgbẹ̀rún mẹ́wàá (10,000) lọ.


\par }{\Q \VS{11}Orí rẹ̀ rí bí i wúrà tí ó dára jùlọ

\par }{\QB ìdì irun rẹ̀ rí bí i imọ̀ ọ̀pẹ

\par }{\QB ó sì dúdú bí i ẹyẹ ìwò.


\par }{\Q \VS{12}Ojú rẹ̀ rí bí i ti àdàbà

\par }{\QB ní ẹ̀bá odò tí ń sàn,

\par }{\Q tí a fi wàrà wẹ̀,

\par }{\QB tí ó jì, tí ó sì dákẹ́ rọ́rọ́.


\par }{\Q \VS{13}Ẹ̀rẹ̀kẹ́ rẹ̀ rí bí ibùsùn tùràrí

\par }{\QB tí ó sun òórùn tùràrí dídùn

\par }{\Q Ètè rẹ̀ rí bí i ìtànná lílì

\par }{\QB ó ń kán òjìá olóòórùn dídùn.


\par }{\Q \VS{14}Apá rẹ̀ rí bí i ọ̀pá wúrà,

\par }{\QB tí a to ohun ọ̀ṣọ́ sí yíká.

\par }{\Q Ara rẹ̀ rí bí i eyín erin dídán

\par }{\QB tí a fi safire ṣe lọ́ṣọ̀ọ́.


\par }{\Q \VS{15}Ẹsẹ̀ rẹ̀ rí bí i òpó mabu

\par }{\QB tí a gbé ka ihò ìtẹ̀bọ̀ wúrà dáradára.

\par }{\Q Ìrísí rẹ̀ rí bí igi kedari Lebanoni,

\par }{\QB tí dídára rẹ̀ kò ní ẹgbẹ́.


\par }{\Q \VS{16}Ẹnu rẹ̀ jẹ́ adùn fún ara rẹ̀

\par }{\QB ó wu ni pátápátá.

\par }{\Q Háà! Ẹ̀yin ọmọbìnrin Jerusalẹmu.

\par }{\QB Èyí ni olùfẹ́ mi, èyí sì ni ọ̀rẹ́ mi.




\par }\Chap{6}{\SP Ọ̀rẹ́

\par }{\Q \VerseOne{1}Níbo ni olùfẹ́ rẹ lọ,

\par }{\QB ìwọ arẹwà jùlọ láàrín àwọn obìnrin?

\par }{\Q Níbo ni olùfẹ́ rẹ yà sí,

\par }{\QB kí a lè bá ọ wá a?


\par }{\SP Olólùfẹ́

\par }{\Q \VS{2}Olùfẹ́ mi ti sọ̀kalẹ̀ lọ sínú ọgbà rẹ̀,

\par }{\QB sí ibi ibùsùn tùràrí,

\par }{\Q láti máa jẹ nínú ọgbà

\par }{\QB láti kó ìtànná lílì jọ.


\par }{\Q \VS{3}Èmi ni ti olùfẹ́ mi, olùfẹ́ mi sì ni tèmi,

\par }{\QB Ó ń jẹ láàrín ìtànná lílì.


\par }{\SP Olùfẹ́

\par }{\Q \VS{4}Ìwọ lẹ́wà olùfẹ́ mi, bí i Tirsa,

\par }{\QB ìwọ lẹ́wà bí i Jerusalẹmu,

\par }{\QB ìwọ ògo bí ogun pẹ̀lú ọ̀págun.


\par }{\Q \VS{5}Yí ojú rẹ kúrò lára mi;

\par }{\QB nítorí ojú rẹ borí mi.

\par }{\Q Irun rẹ rí bí i ọ̀wọ́ ewúrẹ́

\par }{\QB tí ó sọ̀kalẹ̀ wá láti Gileadi.


\par }{\Q \VS{6}Eyín rẹ rí bí ọ̀wọ́ àgùntàn,

\par }{\QB tí ó gòkè láti ibi ìwẹ̀ rẹ̀ wá,

\par }{\Q gbogbo wọn bí ìbejì,

\par }{\QB kò sì ṣí ọ̀kankan tí ó yàgàn nínú wọn.


\par }{\Q \VS{7}Ẹ̀rẹ̀kẹ́ rẹ lẹ́bàá ìbòjú rẹ,

\par }{\QB rí bí ẹ̀là èso pomegiranate.


\par }{\Q \VS{8}Ọgọ́ta ayaba ní ń bẹ níbẹ̀,

\par }{\QB àti ọgọ́rin àlè,

\par }{\QB àti àwọn wúńdíá láìníye.


\par }{\Q \VS{9}Àdàbà mi, aláìlábàwọ́n mi, ọ̀kan ni,

\par }{\QB ọ̀kan ṣoṣo ọmọbìnrin ìyá rẹ̀,

\par }{\QB ààyò ẹyọ kan ṣoṣo ẹni tí ó bí i.

\par }{\Q Àwọn obìnrin rí i wọ́n pè é ní alábùkún fún

\par }{\QB àwọn ayaba àti àwọn àlè gbé oríyìn fún un.


\par }{\SP Ọ̀rẹ́

\par }{\Q \VS{10}Ta ni èyí tí ó tàn jáde bí i ìràwọ̀ òwúrọ̀,

\par }{\QB tí ó dára bí òṣùpá, tí ó mọ́lẹ̀ bí oòrùn,

\par }{\QB tí ó ní ẹ̀rù bí i jagunjagun pẹ̀lú ọ̀págun?


\par }{\SP Olùfẹ́

\par }{\Q \VS{11}Èmi sọ̀kalẹ̀ lọ sí ibi ọgbà èso igi

\par }{\QB láti wo àwọn ẹ̀ka igi tuntun ní àfonífojì,

\par }{\Q láti rí i bí àjàrà rúwé,

\par }{\QB tàbí bí pomegiranate ti rudi.


\par }{\Q \VS{12}Kí èmi tó mọ̀,

\par }{\QB àárẹ̀ ọkàn mú mi, mo sì fẹ́ kí ń wà láàrín àwọn ènìyàn mi.


\par }{\SP Ọ̀rẹ́

\par }{\Q \VS{13}Padà wá, padà wá, ìwọ ọmọ Ṣulamati;

\par }{\QB padà wá, padà wá, kí àwa kí ó lè yọ́ ọ wò.

\par }{\SP Olùfẹ́

\par }{\Q Èéṣe tí ẹ̀yin fẹ́ yọ́ Ṣulamati wò,

\par }{\QB bí ẹni pé orin ijó Mahanaimu?


\par }{\BB \par }


\PoetryChap{7}{\Q \VerseOne{1}Báwo ni ẹsẹ̀ rẹ ti ní ẹwà tó nínú bàtà.

\par }{\QB Ìwọ ọmọbìnrin ọba!

\par }{\Q Oríkèé itan rẹ rí bí ohun ọ̀ṣọ́

\par }{\QB iṣẹ́ ọlọ́gbọ́n oníṣọ̀nà


\par }{\Q \VS{2}Ìdodo rẹ rí bí àwo

\par }{\QB tí kì í ṣe aláìní ọtí,

\par }{\Q ìbàdí rẹ bí òkìtì alikama

\par }{\QB tí a fi lílì yíká.


\par }{\Q \VS{3}Ọmú rẹ rí bí abo egbin méjì

\par }{\QB tí wọ́n jẹ́ ìbejì àgbọ̀nrín.


\par }{\Q \VS{4}Ọrùn rẹ rí bí ilé ìṣọ́ eyín erin.

\par }{\Q Ojú rẹ rí bí adágún ní Heṣboni

\par }{\QB ní ẹ̀bá ẹnu ibodè Bati-Rabbimu.

\par }{\Q Imú rẹ rí bí ilé ìṣọ́ Lebanoni

\par }{\QB tí ó kọ ojú sí Damasku.


\par }{\Q \VS{5}Bí òkè Karmeli ṣe ṣe adé yí àwọn òkè ká,

\par }{\QB bẹ́ẹ̀ ni irun orí rẹ ṣe adé yí orí rẹ ká

\par }{\QB a fi àìdi irun rẹ mú ọba ní ìgbèkùn.


\par }{\Q \VS{6}Báwo ni ẹwà rẹ ti pọ̀ tó

\par }{\QB báwo ni o sì ti dára tó ìwọ olùfẹ́ mi nínú ìfẹ́?


\par }{\Q \VS{7}Ìdúró rẹ rí bí igi ọ̀pẹ,

\par }{\QB àti ọmú rẹ bí ìdì èso àjàrà.


\par }{\Q \VS{8}Mo ní, “Èmi yóò gun igi ọ̀pẹ lọ,

\par }{\QB èmi yóò di ẹ̀ka rẹ̀ mú.”

\par }{\Q Kí ọmú rẹ rí bí ìdì èso àjàrà,

\par }{\QB àti èémí imú rẹ bí i ápù.


\par }{\QB \VS{9}Àti ìfẹnukonu rẹ rí bí ọtí wáìnì tí ó dára jùlọ.

\par }{\SP Olólùfẹ́

\par }{\Q Tí ó kúnná tí ó sì dùn,

\par }{\QB tí ń mú kí ètè àwọn tí ó sùn kí ó sọ̀rọ̀.


\par }{\Q \VS{10}Ti olùfẹ́ mi ni èmi í ṣe,

\par }{\QB èmi sì ni ẹni tí ó wù ú.


\par }{\Q \VS{11}Wá, olùfẹ́ mi, jẹ́ kí a lọ sí ibi pápá,

\par }{\QB jẹ́ kí a lo àṣálẹ́ ní àwọn ìletò.


\par }{\Q \VS{12}Jẹ́ kí a lọ sínú ọgbà àjàrà ní kùtùkùtù

\par }{\QB láti wo bí àjàrà rúwé

\par }{\Q bí ìtànná àjàrà bá là.

\par }{\QB Àti bí pomegiranate bá ti rudi,

\par }{\QB níbẹ̀ ni èmi yóò ti fi ìfẹ́ mi fún ọ.


\par }{\Q \VS{13}Àwọn èso mándrákì mú òórùn wọn jáde

\par }{\QB ní ẹnu-ọ̀nà wa ni onírúurú àṣàyàn èso,

\par }{\Q èso tuntun àti ọjọ́ pípẹ́

\par }{\QB tí mo ti kó pamọ́ fún ọ, olùfẹ́ mi.


\par }{\BB \par }


\PoetryChap{8}{\Q \VerseOne{1}Ìwọ ìbá rí bí arákùnrin mi si mi,

\par }{\QB èyí tí ó mú ọmú ìyá mi dàgbà!

\par }{\Q Èmi ìbá rí ọ ní òde,

\par }{\QB èmi ìbá fi ẹnu kò ọ́ ní ẹnu,

\par }{\QB wọn kì bá fi mí ṣe ẹlẹ́yà.


\par }{\Q \VS{2}Èmi ìbá fi ọ̀nà hàn ọ́

\par }{\QB èmi ìbá mú ọ wá sínú ilé ìyá mi,

\par }{\QB ìwọ ìbá kọ́ mi.

\par }{\Q Èmi ìbá fi ọtí wáìnì olóòórùn dídùn fún ọ mu,

\par }{\QB àti oje èso pomegiranate mi.


\par }{\Q \VS{3}Ọwọ́ òsì rẹ ìbá wà ní abẹ́ orí mi,

\par }{\QB ọwọ́ ọ̀tún rẹ ìbá sì gbà mí mọ́ra.


\par }{\Q \VS{4}Ọmọbìnrin Jerusalẹmu, èmi pè yín ní ìjà.

\par }{\QB Ẹ má ṣe rú olùfẹ́ mi sókè.

\par }{\QB Ẹ má ṣe jí i títí tí yóò fi wù ú.


\par }{\SP Ọ̀rẹ́

\par }{\Q \VS{5}Ta ni ẹni tí ń gòkè bọ̀ wá láti aginjù,

\par }{\QB tí ó fi ara ti olùfẹ́ rẹ̀.

\par }{\SP Olólùfẹ́

\par }{\Q Ní abẹ́ igi ápù ni mo ti jí ọ dìde; níbẹ̀ ni ìyá rẹ ti lóyún rẹ

\par }{\QB níbẹ̀ ni ẹni tí ń rọbí bí ọ sí.


\par }{\Q \VS{6}Gbé mi sí àyà rẹ bí èdìdì

\par }{\QB bí èdìdì lé apá rẹ;

\par }{\Q nítorí ìfẹ́ lágbára bí ikú,

\par }{\QB ìjowú sì le bí isà òkú

\par }{\Q jíjò rẹ̀ rí bí jíjò iná,

\par }{\QB gẹ́gẹ́ bí ọ̀wọ́-iná
{\ND{Olúwa}}.


\par }{\Q \VS{7}Omi púpọ̀ kò le paná ìfẹ́;

\par }{\QB bẹ́ẹ̀ ni gbígbá omi kò le gbá a lọ.

\par }{\Q Bí ènìyàn bá fún ìfẹ́,

\par }{\QB ní gbogbo ọrọ̀ ilé rẹ̀,

\par }{\QB a ó kẹ́gàn rẹ̀ pátápátá.


\par }{\SP Ọ̀rẹ́

\par }{\Q \VS{8}Àwa ní arábìnrin kékeré kan,

\par }{\QB òun kò sì ní ọmú,

\par }{\Q kí ni àwa yóò fún arábìnrin wa,

\par }{\QB ní ọjọ́ tí a ó bá fẹ́ ẹ?


\par }{\Q \VS{9}Bí òun bá jẹ́ ògiri,

\par }{\QB àwa yóò kọ́ ilé odi fàdákà lé e lórí.

\par }{\Q Bí òun bá jẹ́ ìlẹ̀kùn,

\par }{\QB àwa yóò fi pákó kedari dí i.


\par }{\SP Olólùfẹ́

\par }{\Q \VS{10}Èmi jẹ́ ògiri,

\par }{\QB ọmú mi sì rí bí ilé ìṣọ́

\par }{\Q bẹ́ẹ̀ ni mo ṣe rí ní ojú rẹ̀

\par }{\QB bí ẹni tí ń mú àlàáfíà wá.


\par }{\Q \VS{11}Solomoni ní ọgbà àjàrà kan ní Baali-Hamoni

\par }{\QB ó gbé ọgbà àjàrà rẹ̀ fún àwọn alágbàtọ́jú

\par }{\Q olúkúlùkù ni ó ń mú èso rẹ̀ wá

\par }{\QB ẹgbẹ̀rún (1,000) fàdákà.


\par }{\Q \VS{12}Ṣùgbọ́n ọgbà àjàrà mi jẹ́ tèmi, ó wà fún mi;

\par }{\QB ẹgbẹ̀rún ṣékélì jẹ́ tìrẹ, ìwọ Solomoni,

\par }{\QB igba sì jẹ́ ti àwọn alágbàtọ́jú èso.


\par }{\SP Olùfẹ́

\par }{\Q \VS{13}Ìwọ tí ń gbé inú ọgbà,

\par }{\QB àwọn ọ̀rẹ́ rẹ dẹtí sí ohùn rẹ,

\par }{\QB jẹ́ kí èmi náà gbọ́ ohùn rẹ!


\par }{\SP Olólùfẹ́

\par }{\Q \VS{14}Yára wá, Olùfẹ́ mi,

\par }{\QB kí ìwọ kí ó sì rí bí abo egbin,

\par }{\Q tàbí gẹ́gẹ́ bí ọmọ àgbọ̀nrín,

\par }{\QB lórí òkè òórùn dídùn.

\par }